**DOKUMENTACIJA ZA NADMETANJE**

**NARUČITELj:**

**OPĆINA ROVIŠĆE**

**TRG HRVATSKIH BRANITELJA 2**

**43212 ROVIŠĆE**

**MB: 02551870**

**OIB: 02335455291**

**e-mail: opcina.rovisce@gmail.com**

**web: www.opcina-rovisce.hr**

**JEDNOSTAVNA NABAVA E-JEDN-03/2019:**

**„ Nabava robe – sredstva za čišćenje i higijenskih potrepština**

**u projektu Zaželi „DA – ŽELIM POSAO“**

**Rovišće, listopad 2019.**

Klasa: 406-01/19-01/9

Urbroj: 2103/06-03-19-3

 **OPĆI PODACI O NARUČITELJU:**

* 1. OPĆINA ROVIŠĆE
	2. TRG HRVATSKIH BRANITELJA 2, 43212 ROVIŠĆE
	3. Matični broj: 02551870
	4. OIB: 02335455291
	5. Broj telefona: 043/878-079
	6. Broj telefaxa: 043/878-489
	7. Internetska adresa: [www.opcina-rovisce.hr](http://www.opcina-rovisce.hr)
	8. E-mail adresa: opcina.rovisce@gmail.com

**Osobe zadužene za kontakt s ponuditeljima**:

* Danica Brkić Mikolčević, pročelnica, tel.broj: 043/878-079, telefax: 043/878-489

 e-mail adresa: opcina.rovisce@gmail.com

 Tanja Ratković, voditeljica programa, tel.broj: 043/878-079, telefax: 043/878-489

e-mail adresa: dazelimposao.rovisce@gmail.com

**Vrsta postupka javne nabave: jednostavna nabava – nabava robe:**

- Sukladno članku 15. Zakona o javnoj nabavi (NN 120/16) za godišnju procijenjenu vrijednost nabave iz Plana nabave manju od 200.000 kuna bez PDV-a za robe i usluge, odnosno 500.000 kuna bez PDV-a za radove (tzv. jednostavnu nabavu), naručitelj nije obvezan provoditi postupke javne nabave propisane Zakonom o javnoj nabavi.

- Naručitelj provodi postupak jednostavne nabave za predmet nabave „Sredstva za čišćenje i higijenske potrepštine u projektu Zaželi „DA – ŽELIM POSAO“, broj UP.02.1.1.05.026, u okviru programa ZAŽELI program zapošljavanja žena koji se financira iz bespovratnih sredstava Europskog socijalnog fonda, u sklopu Poziva na dostavu projektnih prijedloga Zaželi – program zapošljavanja žena u okviru Operativnog programa „Učinkoviti ljudski potencijali 2014.-2020.“

**1. OPIS PREDMETA NABAVE**

**Naziv predmeta nabave**:

  **„Sredstva za čišćenje i higijenske potrepštine u projektu Zaželi „DA – ŽELIM POSAO“**

 **Evidencijski broj nabave: E-JEDN-03/2019**

 **Procijenjena vrijednost predmeta nabave bez PDV-a: 154.000,00 kn**

 **Vrsta ugovora**: Ugovor o jednostavnoj nabavi robe.

 **Količina predmeta nabave:** Količine su definirane troškovnikom koji je sastavni dio Dokumentacije o nabavi (prilog br. IV) Količine su okvirne. Obračun se vrši prema stvarno isporučenim količinama.

 **Troškovnik i tehnička specifikacija predmeta nabave:** Tehničke specifikacije su izražene u Troškovniku koji je sastavni dio Dokumentacije o nabavi. Kako bi se ponuda smatrala valjanom, ponuđeni predmet nabave mora zadovoljiti sve što je traženo u Troškovniku. U slučaju postojanja sumnje u istinitost podataka navedenih u Troškovniku, Naručitelj zadržava pravo provjere navedenih podataka bilo kojim prikladnim sredstvom / načinom (npr. provjerom podataka objavljenih na internet stranicama proizvođača, distributera ili se može obratiti proizvođaču i sl.).

 Ponuditelj mora ispuniti sve tražene stavke troškovnika. Ukoliko ponuditelj ne upiše sve tražene podatke, naručitelj će odbiti njegovu ponudu.

 Ponuditelj je u obvezi ispuniti troškovnik u skladu sa zahtjevima iz ove dokumentacije o nabavi te ne smije mijenjati tekst ili količine navedene u troškovniku.

 Jedinične cijene svake stavke troškovnika i ukupna cijena moraju biti zaokružene na dvije decimale. Sve stavke troškovnika moraju biti ispunjene. Prilikom popunjavanja troškovnika cijenu stavke izračunava kao umnožak količine stavke i jedinične cijene stavke.

**Mjesto, način i rok isporuke robe:**

 Mjesto isporuke je sjedište Naručitelja, Općina Rovišće, Trg hrvatskih branitelja 2, 43212 Rovišće.

 Roba (sredstva za čišćenje i higijenske potrepštine) se isporučuje mjesečno na mjesto isporuke robe.

 U jednom mjesecu moguća je najviše jedna isporuka robe. Ukoliko se roba ne isporuči do kraja mjeseca u kojemu je naručena, nego u sljedećem mjesecu, u tom mjesecu (kada je isporučena) neće se vršiti druga isporuka. Naručitelj će na mjesečnoj bazi, sukladno potrebama, pisanim putem (narudžbenicom) odrediti sadržaj i vrijednost svake isporuke. Ugovor stupa na snagu danom potpisa ugovornih strana. Isporuka roba se vrši mjesečno u razdoblju od potpisa ugovora do najkasnije 30. rujna 2021. godine.

 Minimalni rok mjesečnih isporuka je 7 kalendarskih dana od dana zaprimanja narudžbe od strane naručitelja u pisanom obliku (elektronički putem službenog e-maila), a maksimalni rok mjesečnih isporuka je 15 kalendarskih dana.

## 2. RAZLOZI ISKLJUČENJA PONUDITELJA

 Obvezni razlozi isključenja ponuditelja, te dokumenti kojima ponuditelj dokazuje da ne postoje razlozi za isključenje:

 Naručitelj će isključiti ponuditelja iz postupka javne nabave u slijedećim slučajevima:

1. Ako je gospodarskom subjektu i/ili osobi ovlaštenoj po zakonu za zastupanje pravne osobe gospodarskog subjekta izrečena pravomoćna osuđujuća presuda za jedno ili više kaznenih djela: udruživanje za počinjenje kaznenih djela, primanja mita u gospodarskom poslovanju, davanja mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito poslovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca, odnosno za odgovarajuća kaznena djela prema propisima države sjedišta gospodarskog subjekta ili države iz koje ta osoba dolazi.

 Ponuditelj sa sjedištem u RH dostavlja ovaj dokaz u formi izjave prema predlošku koji čini sastavni dio Dokumentacije za nadmetanje – Prilog II. Izjava ne smije biti starija od šest mjeseci računajući od dana početka postupka javne nabave.

1. Ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza.

 Gospodarski subjekt dužan je u ponudi dostaviti potvrdu Porezne uprave o stanju duga ili jednakovrijedni dokument nadležnog tijela države sjedišta gospodarskog subjekta, koji ne smije biti stariji od 30 dana računajući od dana početka postupka javne nabave.

 Ako se u državi sjedišta gospodarskog subjekta ne izdaje navedeni dokument, on može biti zamijenjen izjavom pod prisegom ili odgovarajućom izjavom osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta. Izjava ne smije biti starija od 30 dana računajući od dana početka postupka javne nabave.

**3. ODREDBE O SPOSOBNOSTI NATJECATELJA ILI PONUDITELJA**

 Uvjeti pravne i poslovne sposobnosti ponuditelja te dokumenti kojima se dokazuje sposobnost.

 **Dokazi sposobnosti ponuditelja:**

 **3.1. Pravna i poslovnu sposobnost:**

 Ponuditelj mora dokazati svoj upis u sudski, obrtni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u zemlji sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Izvod ili izjava kojom se dokazuje upis u registar ne smije biti starija od 3 mjeseca računajući od dana početka postupka javne nabave.

 Ponuditelj sa sjedištem u RH dostavlja izvod iz sudskog, obrtnog ili drugog odgovarajućeg registra.Izvod ne smije biti starija od 3 mjeseca računajući od dana početka postupka javne nabave.

**3.2. Financijska sposobnost:**

Ponuditelj mora dokazati da mu račun u posljednjih šest mjeseci nije bio blokiran više od sedam dana neprekidno, te ne više od petnaest dana ukupno a to dokazuje dokumentom izdanim od bankarskih ili drugih financijskih institucija kojim se dokazuje solventnost gospodarskog subjekta.

 Ponuditelj sa sjedištem u RH dostavlja obrazac BON-2 */* SOL-2, koji se odnosi na glavni račun ponuditelja, ne stariji od 30 dana do dana početka postupka javne nabave.

 Gospodarski subjekt može dokazati financijsku sposobnost i pomoću drugog dokaza, ako zatraženi dokaz ne može biti dostavljen iz opravdanog razloga i ako dostavljeni dokaz ima istu dokaznu snagu kao i traženi.

**3.3. Uvjeti sposobnosti u slučaju zajednice ponuditelja:**

U slučaju zajednice ponuditelja, svi članovi zajednice ponuditelja obvezni su pojedinačno dokazati svoju pravnu i poslovnu sposobnost, a svi zajedno dužni su dokazati zajedničku financijsku sposobnost.

**4. JAMSTVA**

**4.1. Jamstvo za uredno ispunjenje ugovora**

Odabrani ponuditeljće dostaviti naručitelju bjanko zadužnicu s najvišim iznosom do 100.000,00 kuna, solemniziranu (ovjerenu kod javnog bilježnika) ili garanciju poslovne banke od najmanje 10% od ukupno ugovorenog iznosa (uključivo PDV) s rokom važenja do okončanja svih poslova po ugovoru ukoliko s ponuditeljem bude sklopljen ugovor i to odmah po potpisu ugovora, a najkasnije u roku od 8 dana od potpisivanja ugovora. Garancija mora biti plativa na prvi poziv, odnosno bez prava prigovora i s rokom važenja do dana uredne primopredaje radova.

Jamstvo za uredno ispunjenje ugovora naplatit će se u slučaju povrede ugovornih obveza od strane odabranog ponuditelja.

**5. PODACI O PONUDI**

Pri izradi ponude, ponuditelji su dužni pridržavati se poziva za dostavu ponude.

**5.1. Sadržaj, način izrade i način dostave ponuda**

 Ponuda se zajedno sa pripadajućom dokumentacijom izrađuje na hrvatskom jeziku i latiničnom pismu.

Ponuda mora sadržavati:

* popis svih sastavnih dijelova i priloga ponude (Prilog I)
* potpisanu Izjavu o nekažnjavanju (Prilog II)
* popunjeni Ponudbeni list (Prilog III) s datumom i pravovaljanim potpis ponuditelja
* dokaze da ne postoje razlozi isključenja ponuditelja
* dokaze sposobnosti ponuditelja
* popunjeni Troškovnik (Prilog IV).

**5.2. Način izrade ponude**

- ponuda mora biti uvezena u neraskidivu cjelinu da se onemogući naknadno umetanje ili vađenje stranica, a povezuje se jamstvenikom. Mjesto vezivanja jamstvenika ponuditelj će ovjeriti pečatom

- stranice ponude se označavaju brojem na način da je vidljiv redni broj stranice i ukupan broj stranica ponude

- podnosi se u papirnatom obliku, predaje se u izvorniku, a ponuditelj može dostaviti samo jednu ponudu za cjelokupan predmet nabave.

- ispisuje se neizbrisivom tintom, ispravci u ponudi moraju biti izrađeni na način da su vidljivi ili dokazivi (npr. brisanje ili uklanjanje slova, brojeva ili otisaka), odnosno moraju biti precrtani, a ne izbrisani korektorom. Ispravci moraju uz navod datuma ispravka biti potvrđeni potpisom ponuditelja

- ako gospodarski subjekt u ponudi označava određene podatke poslovnom tajnom, obvezan je u ponudi navesti pravnu osnovu na temelju koje su ti podaci tajni.

**5.3. Način dostave ponude**

- ponudu je potrebno dostaviti u zatvorenoj omotnici s nazivom i adresom naručitelja, s nazivom i adresom ponuditelja, evidencijskim brojem nabave kojeg je Naručitelj dodijelio predmetnoj nabavi te naznakom predmeta nabave i naznakom „ne otvaraj“. Ako omotnica nije u skladu sa zahtjevima iz ove Dokumentacije, Naručitelj ne preuzima nikakvu odgovornost u slučaju gubitka ili preranog otvaranja ponude.

- ponudu je potrebno dostaviti do krajnjeg roka za dostavu i na adresu sve naznačeno u ovoj Dokumentaciji. Ponuditelj može do isteka roka za dostavu ponuda svoju ponudu izmijeniti, dopuniti ili povući. Izmjena ili dopuna ponuda dostavlja se na isti način kao i ponuda uz naznaku na omotnici „Izmjena“ ili „Dopuna“. Ponuda se ne može mijenjati nakon isteka roka za dostavu. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

U tom slučaju neotvorena ponuda se vraća ponuditelju.

- na vanjskom omotu mora biti oznaka slijedećeg izgleda:

**OPĆINA ROVIŠĆE**

**TRG HRVATSKIH BRANITELJA 2, 43212 ROVIŠĆE**

**s naznakom**

**Evidencijski broj nabave E-JEDN-03/2019 – ne otvaraj**

- na poleđini se označavaju naziv i adresa ponuditelja.

 - ukoliko ponuditelj ponudu ne šalje poštom, odnosno osobno je predaje, to će učiniti na gore navedenoj adresi.

**5.4. Dopuštenost alternativne ponude**

Naručitelj ne dopušta podnošenje alternativne ponude za ovaj predmet nabave.

**5.5. Način određivanja cijene**

 Cijena ponude je nepromjenjiva tijekom cijelog razdoblja isporuka robe te se izražava za cjelokupan predmet nabave i piše se brojkama. U cijenu ponude moraju biti uračunati svi troškovi i popusti. Sve troškovi koji se pojave izvan deklariranih cijena, ponuditelj snosi sam.

 Ukupnu cijenu ponude čini cijena ponude s PDV-om. Ponuditelji su dužni ponuditi tj. upisati jedinične cijene i ukupne cijene za svaku stavku kako je to određeno u troškovniku, te cijenu ponude (bez PDV-a), PDV i ukupnu cijenu (s PDV-om).

 Ako ponuditelj ne postupi u skladu sa zahtjevima ove točke dokumentacije, ili promijeni tekst i/ili količine, smatrat će se da je takav troškovnik nepotpun i nevažeći te će ponuda biti odbijena.

**5.6. Kriterij odabira ponude**

Kriterij odabira ponude je najniža cijena.

**5.7. Jezik i pismo ponude**

 Ponuda sa svim traženim prilozima, odnosno izjavama mora biti sastavljena na hrvatskom jeziku i latiničnom pismu.

**5.8. Rok valjanosti ponude**

 Rok valjanosti ponude ne može biti kraći od 30 dana od dana isteka roka za dostavu ponuda.

**6. OSTALE ODREDBE**

**6.1. Zaprimanje ponude i podaci o otvaranju ponude**

**Rok za dostavu ponuda je 8. studeni 2019. do 12:00 sati.**

 Pravodobno zaprimljena ponuda zaprima se tako da se na zatvorenoj omotnici ubilježi datum i vrijeme zaprimanja.

**6.2. Uvjeti i rok donošenja Odluke o odabiru ili poništenju**

 Prije objave Obavijesti o odabiru najpovoljnijeg ponuditelja na internetskim stranicama Naručitelja, Naručitelj će na temelju ocjene i pregleda ponude isključiti ponude koje nisu u skladu s uputama navedenim u dokumentaciji za nadmetanje.

 U skladu s rezultatima nakon izvršenog pregleda i ocjene ponuda, Naručitelj će sastaviti Zapisnik o pregledu i ocjeni ponuda. Rok za donošenje Odluke o odabiru ili Odluke o poništenju je 15 dana od dana isteka roka za dostavu ponuda. Odluka o odabiru najpovoljnijeg ponuditelja dostavlja se zajedno sa Zapisnikom o pregledu i ocjeni ponuda ponuditelju u postupku bez odgode preporučenom poštom uz povratnicu ili na drugi dokaziv način.

 Naručitelj objavom Odluke o odabiru najpovoljnijeg ponuditelja na svojoj web stranici: www.opcina-rovisce.hr, stječe uvjete za sklapanje ugovora o nabavi.

 Naručitelj ne odgovara ni na koji način za bilo koje troškove ponuditelja u vezi s izradom, predajom, prezentacijom ponude ili bilo kojom drugom radnjom vezanom uz pripremu ponude.

**6.3. Rok, način i uvjeti plaćanja**

 Obračun i plaćanje isporučene robe obaviti će se na poslovni račun odabranog ponuditelja nakon ispostave pojedinih mjesečnih računa ovjerenih od strane Naručitelja, a sve temeljem jediničnih cijena iz ponudbenog troškovnika i stvarno isporučenih količina robe.

 Predujam je isključen, kao i traženje sredstava osiguranja plaćanja. Obvezno je dostavljanje elektroničkih računa.

**7. UPUTA O PRAVNOM LIJEKU I PRIMJENA PROPISA**

Na Odluku o odabiru gospodarski subjekt koji je dostavio ponudu nema pravo žalbe, a pravna zaštita gospodarskih subjekata, u smislu Zakona o javnoj nabavi, se ne provodi kod jednostavne nabave, ali može zatražiti sudsku zaštitu.

 Naručitelj smije izmijeniti ugovor o jednostavnoj nabavi robe tijekom njegova trajanja bez provođenja novog postupka jednostavne nabave u slijedećim slučajevima:

 1. radi nabave dodatne robe od ugovaratelja koja se pokazala potrebnom, a nije bila uključena u prvotnu nabavu.

**8. ROK MIROVANJA**

Sukladno važećim propisima u ovoj jednostavnoj nabavi ne primjenjuje se rok mirovanja.

## OBRASCI ZA IZRADU PONUDE

# PRILOG I. - SADRŽAJ PONUDE

# PONUDITELJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# NARUČITELJ: Općina Rovišće, Trg hrvatskih branitelja 2, 43212 Rovišće

**PREDMET NABAVE:** **„Sredstva za čišćenje i higijenske potrepštine u projektu Zaželi „DA – ŽELIM POSAO“**

 **Evidencijski broj nabave E-JEDN-03/2019**

**U predmetnom nadmetanju dostavljamo slijedeći sadržaj ponude s izraženim rednim brojem priloga:**

## SADRŽAJ PONUDE

|  |  |  |
| --- | --- | --- |
| **REDNI BR.****PRILOGA** | PRILOG | **BR.****STRANICE** |
| 1. | PONUDBENI LIST  |  |
| 2. | DOKAZI DA NE POSTOJE RAZLOZI ISKLJUČENJA PONUDITELJA:2.1. Izjava o nekažnjavanju za odgovornu osobu i pravnu osobu2.2. Potvrda nadležne Porezne uprave |  |
| 3. | TRAŽENI DOKAZI SPOSOBNOSTI:3.1. Izvod iz sudskog, obrtnog ili drugog odgovarajućeg registra3.2. BON-2 / SOL-2 |  |
| 4. | TROŠKOVNIK |  |
| 5. | OSTALO: |  |

# PRILOG II. - IZJAVA

**NARUČITELJ: Općina Rovišće, Trg hrvatskih branitelja 2, 43212 Rovišće**

 **PREDMET NABAVE: Sredstva za čišćenje i higijenske potrepštine u projektu Zaželi**

 **„DA – ŽELIM POSAO“**

**Evidencijski broj nabave E-JEDN-03/2019**

#  Temeljem članka 251. Zakona o javnoj nabavi (Narodne novine RH br. 120/16), dajem slijedeću

**Izjavu o nekažnjavanju**

kojom ja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, OIB i datum rođenja ovlaštene osobe)

kao ovlaštena osoba za zastupanje

(naziv i sjedište ponuditelja)

pod materijalnom i kaznenom odgovornošću izjavljujem da protiv mene niti protiv prethodno navedenog gospodarskog subjekta nije izrečena pravomoćna osuđujuća presuda za bilo koje od sljedećih kaznenih djela, odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

* prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,
* prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.) zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona („Narodne novine“, br. 125/11. i 144/12.).

\_\_\_\_\_\_\_\_\_\_\_\_\_\_\_\_\_\_\_\_\_\_\_

 (mjesto i datum)

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vlastoručni potpis ovlaštene osobe

 gospodarskog subjekta)

**\* Napomena:**

* Izjava ne smije biti starija od tri mjeseca računajući od dana početka postupka javne nabave
* Izjava mora biti potpisana od ovlaštene osobe po zakonu za zastupanje pravne osobe, te

naveden datum potpisa

* Izjava ne mora biti ovjerena od strane javnog bilježnika

**PRILOG III. - PONUDBENI LIST**

|  |  |
| --- | --- |
| **NARUČITELJ:** | **Općina Rovišće** |
| **PREDMET NABAVE:** | **Sredstva za čišćenje i higijenske potrepštine u projektu Zaželi „DA – ŽELIM POSAO“** |
| **EVIDENCIJSKI BROJ NABAVE:** | **E-JEDN-03/2019** |

|  |
| --- |
| **P O N U D B E N I L I S T** |

|  |
| --- |
| ***PODACI O PONUDITELJU:*** |
| *zajednica ponuditelja (zaokružiti)* | da ne |
| *naziv ponuditelja* |  |
| *sjedište ponuditelja* |   |
| *adresa za primanje pošte**(ako je različita od adrese sjedišta)* |  |
| *OIB* |   |
| *Broj računa (IBAN)* |  |
| *BIC (SWIFT) ili naziv poslovne banke* |  |
| *navod o tome je li ponuditelj u sustavu PDV-a (zaokružiti)* | da ne |
| *adresa e-pošte* |  |
| *kontakt osoba ponuditelja* |  |
| *ime, prezime i funkcija ovlaštene**osobe/a za potpisivanje ugovora* |  |
| *broj telefona* |  |
| *broj telefaksa* |  |

|  |
| --- |
| PONUDA br. \_\_\_\_\_\_\_\_\_\_\_\_\_\_\_\_\_\_ |
| Sredstva za čišćenje i higijenske potrepštine u projektu Zaželi „DA – ŽELIM POSAO“ |
| Ukupna cijena ponude bez PDV-a | kuna |
| PDV  | kuna |
| Ukupna cijena sa PDV-om | kuna |
| mjesto i datum |  |
| rok valjanosti ponude  | 30 dana od dana otvaranja |

|  |  |  |
| --- | --- | --- |
| tiskano upisati ime i prezime ovlaštene osobe ponuditelja | M.P. | potpis ovlaštene osobe |